Iktatószám: 12.055-73/2015

**ELŐTERJESZTÉS**

A Gazdasági és Városstratégiai Bizottság

2015. szeptember 14-i ülésére

**Javaslat**

**a KEOP-2014-4.10.0/N /14-2014-0377 azonosítószámú „Fotovoltaikus rendszerek kialakítása Szombathely Város intézményein” című pályázat megvalósításának önkormányzati önerő igazolásával kapcsolatos döntés meghozatalára**

Szombathely Megyei Jogú Város a KEOP-2014-4.10.0/N számú „Fotovoltaikus rendszerek kialakítása” című pályázati kiírásra a Bercsényi Miklós Általános Iskola (9700 Szombathely, Bercsényi Miklós utca 1.) és a Váci Mihály Általános Iskola (9700 Szombathely, Váci Mihály utca 11.) vonatkozásában pályázatot nyújtott be, bruttó 43.319.650 Ft összegű pályázati támogatás elnyerésére.

A KEOP-4.10.0/N/14-2014-0377 azonosítószámú pályázatot 2015. január 28-án az Irányító Hatóság vezetője bruttó 37.350.966 Ft összegű támogatásra érdemesnek ítélte. Az elnyert támogatási összegről szóló Támogatói Okirat kibocsátására 2015. május 12-én került sor.

A Közgyűlés a 339/2014. (VI.19.) Kgy. számú határozatával felhatalmazta a Városfejlesztési, Üzemeltetési és Környezetvédelmi Bizottságot, hogy az elnyert pályázati támogatáson túl felmerülő saját forrás esetén az Önkormányzat 2014. évi költségvetéséről szóló 5/2014. (III.5.) önkormányzati rendelet 10.§. (9) bekezdésében foglaltak szerint a „2014-2020 évekre szóló projektek előkészítése” sor terhére a fedezet biztosításáról döntést hozzon.

A Nemzeti Fejlesztési Minisztérium Környezeti és Energiahatékonysági Operatív Programokért Felelős Helyettes Államtitkársága - 2015. 07. 24-én kelt – 1. számú kifizetési igénylés és időszakos beszámoló hiánypótlásában a Pályázati felhívás Kifizetési feltételek 6. pontjában foglaltak szerint kérte az önerő rendelkezésére állását igazoló testületi határozat benyújtását.

A pályázat szerinti kötelezően megvalósítandó műszaki tartalom megvalósításához szükséges bruttó 6.000.000 Ft önkormányzati önerő az önkormányzat költségvetésében – 45/2015. (II.23.) sz. GVB határozat alapján - biztosított.

A projekt keretében megvalósuló napelemes rendszer telepítésének kivitelezési munkáira kiírt közbeszerzési eljárás során a nyertes kivitelező ajánlata bruttó 369.939 Ft-tal meghaladta a rendelkezésre álló támogatás összegét, ezért azt az Önkormányzat költségvetésében – átcsoportosítás formájában – biztosította.

A fentiek alapján az elszámolható költségeket meghaladó önkormányzati fedezet rendelkezésre állásáról a Pályázati felhívásban foglaltak alapján elvárt formában, Képviselő-testületi határozat illetve - ha az önkormányzat Szervezeti és Működési Szabályzata lehetővé teszi – bizottsági döntés szükséges.

Hivatkozva Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendeletének 52.§. (19) bekezdésében foglaltakra kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. szeptember „ ”

 /: Szakály Szabolcs :/

HATÁROZATI JAVASLAT

**…/2015. (IX. 14.) sz. Gazdasági és Városstratégiai Bizottsági határozat**

Szombathely Megyei Jogú Város Gazdasági és Városstratégiai Bizottsága a „Javaslat a KEOP-2014-4.10.0/N/14-2014-0377 azonosítószámú „Fotovoltaikus rendszerek kialakítása Szombathely Város intézményein” című pályázat megvalósításával kapcsolatos önkormányzati önerő igazolásával kapcsolatos döntések meghozatalára”című előterjesztést megtárgyalta és az alábbiak szerint elfogadja:

A pályázat megvalósítási helyszínének pontos címe és helyrajzi száma:

* 9700 Szombathely, Bercsényi Miklós utca 1. ; hrsz.: 6627
* 9700 Szombathely, Váci Mihály utca 11.; hrsz.:2759/44

A projekt megnevezése: „Fotovoltaikus rendszerek kialakítása Szombathely Város intézményein”

A pályázati konstrukció száma: KEOP-2014-4.10.0/N

A tervezett beruházás teljes beruházási költsége: 43.720.905 Ft

A tervezett beruházásnak a támogatás szempontjából elismerhető bekerülési költsége:

37. 350. 966 Ft (elszámolható költség)

Az önkormányzati saját erő számszerű összege és forrásai: 6.369.939 Ft (SZMJV Önkormányzata költségvetésében biztosított saját forrás)

A KEOP forrásból származó támogatás igényelt összege: 37. 350. 966 Ft

**Felelősök:** Szakály Szabolcs osztályvezető, Városfejlesztési és Projekt Kabinet

Stéger Gábor, a Közgazdasági és Adó Osztály Osztály vezetője

**Határidő:** azonnal